b'\n_START_ARTICLE_\n7 Iris\n_START_SECTION_\nOdkritje\n_START_PARAGRAPH_\nOdkril ga je John Russell Hind (1823 \xe2\x80\x93 1895) 13. avgusta 1847. Asteroid Iris je bil njegov prvi asteroid, ki ga je odkril. Poimenovan je po boginji Iris iz gr\xc5\xa1e mitologije.\n_START_SECTION_\nLastnosti\n_START_PARAGRAPH_\nAsteroid Iris ima premer okoli 199,83 km in je tako eden izmed ve\xc4\x8djih asteroidov v glavnem asteroidnem pasu. Njegova povr\xc5\xa1ina je bogata na silikatih. Njegov geometri\xc4\x8dni albedo je 0,277. Okoli svoje osi se zavrti v 7,14 urah. Analiza s svetlobnimi krivuljami je pokazala, da pol asteroida ka\xc5\xbee proti eklipti\xc4\x8dnim koordinatam (\xce\xb2, \xce\xbb) = (10\xc2\xb0, 20\xc2\xb0) z mo\xc5\xbeno napako 10\xc2\xb0. Njena vrtilna os je nagnjena za 85\xc2\xb0, kar pomeni, da celo poloblo obseva Sonce celo poletje, pozimi pa Sonce ne vzide. To povzro\xc4\x8da velike temperaturne razlike na povr\xc5\xa1ini, kjer se opa\xc5\xbeajo tudi ve\xc4\x8dje razlike v albedu . Povr\xc5\xa1ina asteroida Iris je precej svetla, verjetno je me\xc5\xa1anica zlitine niklja in \xc5\xbeeleza ter magnezijevih in \xc5\xbeelezovih silikatov. Spekter je podoben spektru, ki ga ka\xc5\xbeejo L in LL hondriti s popravki zaradi vesoljske erozije . Ta asteroid bi zaradi tega lahko bil tudi izvor te vrste meteoritov'